Morane-Saulnier T

Morane-Saulnier T (arba Morane-Saulnier MoS.25 A.3) – Pirmojo Pasaulinio karo metu Prancūzijos įmonės Morane-Saulnier sukurtas ir gamintas dvimotoris žvalgybinis lėktuvas, pirmą kartą į orą pakilęs 1915 m.Davilla, Dr. James J.; Soltan, Arthur (1997). French Aircraft of the First World War., p. 328

 Sukūrimas ir konstrukcija 
Morane-Saulnier T buvo didelis tradicinės konstrukcijos biplanas su penkių sekcijų vienodo ilgio sparnais. „T“ modelis išoriškai buvo kiek sumažinta Morane-Saulnier 1915 m. sukurto didesnio „S“ modelio – bombonešio (sparnų mojis – 26 m.) kopija. 1915 m. Prancūzijos kariuomenė išreiškė norą užsisakyti „S“ tipo bombonešių, tačiau dėl didelės jo kainos buvo nuspręsta įsigyti italško Caproni bombonešio gamybos licenciją,Type S/T, «Уголок неба» ko išdavoje „S“ modelio buvo pagamintas tik 1 egzempliorius. Savo ruožtu, Morane-Saulnier 1916 m. pradžioje pagamino pusantro karto sumažintą „S“ variantą – modelį „T“.Davilla, Dr. James J.; Soltan, Arthur (1997). French Aircraft of the First World War., p. 328
miniatiūra|Morane-Saulnier T
Traukiančios konfigūracijos varikliai buvo montuojami tarp sparnų, ant spyrių tvirtinamose gondolose. Prototipui buvio naudojami 80 AG (60 kW) galios 9 cilindrų rotaciniai varikliai Le Rhône 9C, o serijiniams modeliams – 82 kW (110 AG) galios Le Rhône 9Jb. Dvimenčių fiksuoto žingsnio medinių propelerių ašys dažnai buvo dengiamos aerodinaminiais gaubtais.Davilla, Dr. James J.; Soltan, Arthur (1997). French Aircraft of the First World War., p. 328 Orlaivio važiuoklė buvo fiksuota, po fiuzeliažo ir sparnų susijungimu lygiagrečiai, ant vienos ašies buvo montuojamos dvi mažesniuose orlaiviuose naudojamos važiuoklės su guminiais amortizatoriais, gale – amortizuojantis šliaužiklis. Kai kuriuose orlaiviuose papildomai buvo montuojamas ir pagalbinis nosies ratukas. Įgulos darbo vietos buvo įrengtos atvirose kabinose: šaulių – lėktuvo nosyje ir už sparnų, piloto – po viršutiniu sparnu.Davilla, Dr. James J.; Soltan, Arthur (1997). French Aircraft of the First World War., p. 328 Itin teigiamai buvo įvertinta priekinio šaulio kabina su keletu didelių iliuminatorių.Кондратьев, В. Самолеты первой мировой войны Morane-Saulnier S/T 1915 Smailėjanti galinė fiuzeliažo dalis baigėsi ankstesniems Morane-Saulnier modeliams būdingu trikampiu vertikaliu stabilizatoriumi, kuris, dėl projektavimo klaidų, keldavo įvairių patikimumo ir valdymo problemų.Davilla, Dr. James J.; Soltan, Arthur (1997). French Aircraft of the First World War., p. 328 Dėl šios priežasties kariuomenė, 1916 m. pradžioje iš principo tegiamai įvertinusi orlaivį, nurodė perprojektuoti vertikalų stabilizatorių. 

Metų pabaigoje kariuomenė užsakė 90 vnt. „T“ tipo lėktuvų kaip strateginės žvalgybos orlaiviusDavilla, Dr. James J.; Soltan, Arthur (1997). French Aircraft of the First World War., p. 329Jane’s Fighting Aircraft of World War I., p. 117 ar bombonešių eskorto lėktuvus, nors jie buvo naudojami ir kaip bombonešiai.Type S/T, «Уголок неба» Kai kuriuose šaltiniuose teigiama, kad kariuomenė vėliau atšaukė dalį užsakymo.„The Illustrated Encyclopedia of Aircraft“. Vol. IX. London: Aerospace Publishing (Orbis). 1981. p. 2540

Modelis „T“ fronto dalinius pasiekė 1917 m. balandžio mėn.Type S/T, «Уголок неба» Tuo metu techniniais parametrais jis jau nusileido daugeliui analogiškų lėktuvų ir buvo gana lengvu grobiu Vokietijos ir Austrijos-Vengrijos naikintuvams. Po keleto ore įvykusių avarijų, kurių metu subyrėjo vertikalus stabilzatorius, 1917 m. rudenį visi „T“ modeliai buvo išimti iš ginkluotės.Type S/T, «Уголок неба»

 Operatoriai 



 Nei vienas karinis dalinys nebuvo ginkluotas išimtinai tik „T“ modeliais; jie buvo naudojami šiose Aéronautique Militaire eskadrilėse:
 Escadrille C4
 Escadrille C11
 Escadrille C17
 Escadrille C30
 Escadrille C39
 Escadrille C47

 Variantai 

 Morane-Saulnier T – įmonės kodas, naudotas ir 80 AG (60 kW) galios Le Rhône 9C, ir 110 AG (82 kW) galios Le Rhône 9Jb varomiems modeliams
 MoS-25 A.3 – Oficialus Prancūzijos kariuomenės suteiktas pavadinimas

 Techniniai duomenys 
+Įgula3Ilgis10,50 mSparnųmojis17,65 m.plotas100 m²Svoristuščiokilimo3772 kgVarikliai2 x rotaciniai vidaus degimo 9 cilindrų 82 kW (110 AG) galios Le Rhône 9JbPropeleriaiDvimenčiai, mediniai, fiksuoto žingsnioGreitismaksimalus136 km/hGinkluotėKulkosvaidžiai2-4 Lewis 7,7 mm kulkosvaidžiai priekinio ir galinio žvalgo kabinoseBombosiki 100 kg

 Literatūra 

 (EN) Davilla, Dr. James J.; Soltan, Arthur (1997). French Aircraft of the First World War. Mountain View, CA: Flying Machines Press. ISBN 978-1891268090.
 (EN) Jane’s Fighting Aircraft of World War I. London: Studio Editions. 2001.
 (RU) Кондратьев, В. Самолеты первой мировой войны Morane-Saulnier S/T 1915
 (FR) Passieux, JN. „Morane-Saulnier T“. jn.passieux.free.fr. Paris.
 (RU) Type S/T, «Уголок неба»
 (EN) „The Illustrated Encyclopedia of Aircraft“. Vol. IX. London: Aerospace Publishing (Orbis). 1981. p. 2540. OCLC 774502891.

 Išnašos 

Kategorija:Biplanai
Kategorija:Morane-Saulnier orlaviai
Kategorija:Žvalgybiniai lėktuvai
Kategorija:Prancūzijos ginkluotosios pajėgos
Kategorija:Prancūzijos ginklai